คลัง ลุยแก้หนี้ภาคประชาชน
คลัง ลุยแก้หนี้ภาคประชาชน&nbsp; สั่งตั้งสำนักใหม่ เดินหน้าหนี้นอกระบบ ขึ้นทะเบียนรอบ2 ยันหนี้เกษตรกร พร้อมช่วยลูกหนี้บัตรเครดิตที่มีประวัติชำระหนี้ที่ดี&nbsp;&nbsp;&nbsp;
11 พ.ค. 2554

คลัง ลุยแก้หนี้ภาคประชาชน  สั่งตั้งสำนักใหม่ เดินหน้าหนี้นอกระบบ ขึ้นทะเบียนรอบ2 ยันหนี้เกษตรกร พร้อมช่วยลูกหนี้บัตรเครดิตที่มีประวัติชำระหนี้ที่ดี    
นายกรณ์ จาติกวณิช รมว.คลัง เปิดเผยว่า ในระหว่างการเปิดตัวสำนักนโยบายพัฒนาระบบการเงินภาคประชาชนว่า เพื่อศึกษา วิเคราะห์ เสนอแนะ นโยบาย ดำเนินการและกำกับติดตามมาตรการและนโยบายรํบบาลที่จะส่งเสริมการเข้าถึงบริารทางการเงินและสวัสดิการของประชาชนอย่างทั่วถึง 
ทั้งนี้กำหนดเป้าหมายในการดำเนินงาน 3 เรื่องที่จะต้องประสานความร่วมกับสถาบันการเงินของรัฐได้แก่ 1. การเปิดโครงการแก้หนี้นอกระบบรอบที่ 2 ซึ่งคาดว่าจะเริ่มลงทะเบียนในเดือน ส.ค. นี้ โดยมีเงื่อนไขเปลี่ยนไปจากรอบแรกคือจะลดวงเงินในการแก้หนี้จาก 2 แสนบาทต่อราย เหลือ 1.2 แสนบาทต่อราย และจะเปลี่ยนการจ่ายเงินให้เจ้าหนี้จากเดิมที่จ่ายหนี้แทนก้อนเดียวทั้งหมด เปลี่ยนเป็นทยอยจ่ายคืนเป็นงวด เพื่อรอดูพฤติกรรมของลูกหนี้ด้วย 
สำหรับมาตรการที่ 2. ได้แก่ การแก้ไขปัญหาหนี้สินภาคเกษตร โดยจะดำเนินกรทั้งในส่วนของลูกหนี้ของกองทุนฟื้นฟูเกษตรกร และลูกหนี้ของธนาคารเพื่อการเกษตรและสหกรณ์การเกษตรหรือ ธ.ก.ส.เอง ไปควบคู่กัน และมาตรการที่ 3. คือ การแก้หนี้บัตรเครดิตของคนที่มีประวัติในการชำระหนี้ดี แต่มีหนี้บัตรเครดิตหลายใบ โดยได้มอบหมายให้ธนาคารกรุงไทย และธนาคารออมสินเป็นผู้รับภาระรับโอนหนี้บัตรเครดิตจากสถาบันการเงิน  เปลี่ยนสถานะเป็นหนี้ส่วนบุคคลที่มีเงื่อนไขการชำระหนี้ที่ระยะ ยาวขึ้นและอัตราดอกเบี้ยต่ำลงจากเดิม ซึ่งในช่วงปลายเดือน พ.ค.- ต้น มิ.ย. คาดว่าทั้ง 2 ธนาคารจะประกาศขึ้นทะเบียนลุกหนี้ดังกล่าว  ปัจจุบันหนี้บัตรเครดิตในระบบอยู่ที่ระดับ  1.9 แสน ล้าน บาท เป็นหนี้ดี 1.7 แสนล้านบาท ส่วนหนึ่งเป็นหนี้ที่ยังชำระหนี้ไม่ครบตามจำนวน 30-35% และเป็นสินเชื่อที่มีภาระดอกเบี้ย 5 หมื่นล้านบาท 
นายนริศ ชัยสูตร ผู้อำนวยการสำนักงานเศรษฐกิจการคลัง ( สศค. ) กล่าวว่า  เบื้องต้นธนาคารออมสิน และกรุงไทยจะรับโอนหนี้บัตรเครดิต ที่มีวงเงินเฉลี่ย 1-2 แสนบาทต่อราย  โดยจะคิดอัตราดอกเบี้ยเฉลี่ย 10% ต่อ ปี หรือ MLR+3-5% ลดลงต่ำกว่าค่าเฉลี่ยดอกเบี้ยบัตรเครดิตปัจจุบันที่อยู่ที่ระดับ 20 % โดยคาดว่าน่าจะเปิดขึ้นทะเบียนได้ในเดือนมิ.ย. นี้